
אגף מניעת זיהום אוויר ואסבסט
[bookmark: _Hlk194395692]07 במאי 2026
‏כ' באייר תשפ"ו
[bookmark: _Hlk194395703]הנחיות לשימוש בדלק גיבוי במערכי ייצור חשמל המופעלים בגז מחצבים
הנחיות אלה מהוות עדכון למסמך "הנחיות עדכניות לשימוש בדלק גיבוי נוזלי במערכי ייצור החשמל המופעלים בגז טבעי" מיום 3.12.2020.
1. רקע
[bookmark: _Hlk194396653]הנחיות אלה יחולו על מערכי ייצור חשמל המופעלים בגז מחצבים כדלק עיקרי, ועושים שימוש בדלק מסוג סולר, מזוט או פחם כדלק גיבוי (להלן בהנחיות אלו- "תחנות כוח גזיות"), אשר היתר הפליטה שניתן להם מכוח חוק אוויר נקי, תשס"ח-2008 (להלן – החוק) מפנה להנחיות אלו.  
[bookmark: _Hlk194397350]למעבר משימוש בגז לשימוש בדלק גיבוי בתחנות כוח יש השפעות שליליות משמעותיות על איכות האוויר ועל בריאות הציבור, ובמיוחד כאשר מדובר במעבר של מספר תחנות כוח במקביל. הנחיות אלו נועדו לתת מענה לצורך במעבר מדלק גזי, המשמש כדלק עיקרי, לדלק נוזלי או מוצק, המשמש כדלק גיבוי, באופן שיפחית עד כמה שניתן השפעות אלו. 
2. [bookmark: _Hlk194397448]מצבים בהם יש צורך להפעיל תחנות כוח באמצעות דלק גיבוי 
1. [bookmark: _Hlk194398296]תחנות כוח גזיות עשויות להידרש על ידי מנהל המערכת כהגדרתו בחוק לפעול בדלק גיבוי במצבים בהם כמות גז המחצבים הזמינה לייצור חשמל קטנה מצריכת הגז הנדרשת להפעלת כלל התחנות הגזיות הנדרשות, בהתאם לקביעה של מנהל המערכת. מצבים אלו כוללים, בין היתר את: 
1. [bookmark: _Hlk194398860]ביקושים גבוהים לחשמל או אי זמינות של מקורות ייצור אנרגיה אחרים לרבות אנרגיה מתחדשת -  מצבים הגורמים לכך שסה"כ כמות הגז לייצור חשמל אינה מספקת, ויש צורך באספקת חשמל באמצעות דלק גיבוי. 
2. תחזוקה במערכת אספקת הגז - מצבים בהם בעקבות תחזוקה מתוכננת מראש במערכת אספקת הגז, כמות הגז הזמינה במשק לטובת ייצור חשמל אינה מספיקה להיקף ייצור החשמל הנדרש בתחנות הגזיות.
3. תקלה באספקת הגז – מצבים בהם בעקבות תקלה במערכת אספקת הגז כמות הגז הזמינה במשק לטובת ייצור חשמל אינה מספיקה להפעלת היקף ייצור החשמל הנדרש בתחנות הגזיות.
4. מצבי חירום - אם ניתנה הוראה לפי סעיף 9ד לחוק ההתגוננות האזרחית, התשי"א1951-  בדבר איסור החסנה או שימוש בגז מחצבים בעת קיומו של מצב מיוחד בעורף. או אם הכריז שר האנרגיה והתשתיות על שעת חירום במשק הגז הטבעי  בהתאם לסעיף 91א' לחוק משק הגז הטבעי התשס"ב-2002.
2. יחידות ייצור חשמל נדרשות למעבר לדלק גיבוי להבטחת זמינות בדלק גיבוי – לצורך ביצוע פעולות תחזוקה, בדיקות כשירות ומבחני קבלה למתקנים חדשים.
3. הנחיות לשימוש בדלק גיבוי בתחנות כוח גזיות 
מנהל המערכת ינחה מעבר לדלק גיבוי בהתאם לאמור להלן ובכפוף לסעיף 2(א) לעיל.
1. ייצור החשמל באמצעות תחנות כוח גזיות ייעשה על ידי ניצול מירבי של כל כמות הגז המוקצית לייצור חשמל.
2. הפעלה של תחנת כוח גזית בדלק גיבוי תעשה בכפוף לכל הוראה הקבועה בהיתר הפליטה של בעל מקור הפליטה. 
3. הגז הזמין יופנה לייצור חשמל בתחנות גזיות בתיעדוף על פי נצילות גבוהה לשימוש מיטבי באנרגיה ושימוש מינימלי בדלק גיבוי נוזלי. 
4. יחידות פחמיות מוסבות יועברו לדלק גיבוי פחם לפני מעבר לשימוש בדלק גיבוי נוזלי במצבים בהם צפוי כי המחסור בגז יהיה ממושך.
5. יחידות הייצור מסוג מחז''מ בתחנות הכוח חיפה ואשכול הנמצאות במרכזי אוכלוסין בערים חיפה ואשדוד יופעלו בגז מחצבים בלבד. יחידות אלו רשאיות לעבור לשימוש בדלק גיבוי מסוג סולר, בכפוף לתנאי היתר הפליטה- 7 שעות לפני המועד הצפוי לירידת העתודה במערכת החשמל אל מתחת ל-1,100 מגוואט ועד לחזרת המערכת למצב ירוק.
6. [bookmark: _Hlk194402790]יחידות הייצור הקיטוריות שהוסבו משרפת מזוט לשרפת גז מחצבים בתחנת הכוח אשכול ג' ו-ד', יופעלו בגז מחצבים בלבד. יחידות אלו רשאיות לעבור לשימוש בדלק גיבוי מסוג מזוט כאשר העתודה במערכת החשמל יורדת מתחת ל- 850 מגוואט ועד החזרת המערכת למצב ירוק.
7. [bookmark: _Hlk194403022]במקרה בו הפעלתה של תחנת כוח גזית בדלק גיבוי גורמת להשפעה משמעותית על איכות האוויר בסביבה או לחריגה מערכי הסביבה לפי תקנות אוויר נקי (ערכי איכות אוויר)(הוראת שעה), התשע"א-2011, בשל הקרבה למערכי ייצור חשמל או למקורות פליטה אחרים או מסיבות אחרות, תפעל תחנת הכוח לפי הנחיות פרטניות שימסור הממונה בכתב לצורך צמצום השימוש בדלק גיבוי והפחתת השפעותיה על איכות האוויר בסביבה.
[bookmark: _Hlk194403100]בברכה,

רעות רבי
מנהלת אגף מניעת זיהום אוויר ואסבסט[footnoteRef:1] [1:  ממלאת מקום מכוח הטלת תפקיד לפי סעיף 23א לחוק שירות המדינה (מינויים), התשי"ט–1959] 

